khistorydata/jeongjo-sjw-relations huggingface dataset:
정조 12년
判府事徐命善箚曰伏以臣於兼帶諸務尸位虛縻固已久矣而至於今番太僕事其忽所重怠厥官之罪尤無以自解噫路馬事體何等至嚴毛齒之籍記駑驥之品別專係於選擇之如何則顧彼西閫封進之蹇足側驄捧納尙無論固當請勘該帥之不暇而奈臣之病裏精爽若墜烟霧看色之時矇不覺察反使僚堂替受其罰如臣之主管本寺者晏然倖逭殆同無故臣心之震懍恧縮猶屬餘事揆以朝家刑政豈容若是乖舛哉泥首金吾恭俟嚴譴聖度天大開釋備至雖不敢深夜瀆撓冒還私次而念臣餘景報效之地惟在於一日未退自殫其職分之所當爲而已況且馬政疎虞卽臣之素嘗耿耿者而心手不應迷錯轉甚似此易知易行之事竟亦不免於慢忽之科撫躬悼歎如不欲生玆敢猥入文字冀被常憲伏乞亟降威命重勘臣罪以爲不職者之戒千萬幸甚云云答曰省箚具悉卿懇趙圭鎭事經宿思之駭痛甚矣本寺則以其封進捧納而已何如是深引乎卿須安心勿辭仍傳曰此批答遣史官傳諭
정조 12년
判府事徐命善左議政李性源等箚曰伏以加髢申禁事目印給各營將士之命寔出於廣其德意施及靺韋之聖心而臣等適忝兼務不善董飭成命經宿尙未擧行卽此而臣等不能事事之罪著矣諸營將臣俱被問備而臣等以猥忝大官之故獨免郵罰揆以公法決不容倖逭滿心慙惶靡所容措玆敢聯陳短箚略暴徵懇伏乞聖明俯垂諒察亟降威罰以爲不職者之戒焉云云答曰省箚具悉卿等之懇兼管兩營事引義過矣卿等安心勿辭視事仍傳曰此批答遣史官傳諭于禁御兩營都提擧
정조 12년
行司直金鍾秀疏曰伏以臣疎迃迷闇觸處憒憒御乘事體何等至重況目下馬政尤爲渴悶而乃反臨事矇然全欠審愼致煩嚴敎伏自循省臣罪萬死罰止問備縱荷聖度之寬假罪著慢忽冞切私心之懍蹙玆敢猥入文字仰請威譴伏乞聖明亟命攸司議臣當被之律以肅王綱焉云云答曰省疏具悉卿其勿辭行公
정조 12년
戊申十月十三日辰時上御重熙堂左副承旨入侍時左副承旨趙衍德記事官金孝建李相璜金祖淳檢校直提學徐有防以次進伏訖上曰北關還上停退傳敎卽爲頒布否衍德曰卽爲分付於備邊司矣上曰御史方往何處云耶衍德曰姑未聞知矣命退諸臣以次退出
정조 12년
南鶴聞啓曰卽者副校理安策以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 12년
以禁府都囚徒傳于南鶴聞曰此時守令不可一刻曠官臺言旣如許則還官非可論不可等待其照律時囚罪人閔百準本職改差未及拿囚中金山郡守曺允精亦然一體改差政官牌招開政與他守令未差之代擇差待下批仍令不多日內辭朝
정조 12년
趙衍德啓曰吏曹判書鄭昌順參判洪秉纘參議曺允大牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 12년
有政吏批判書鄭昌順牌不進參判洪秉纘進參議曺允大牌不進同副承旨南鶴聞進啓曰判書鄭昌順參議曺允大竝牌招不進小臣獨政未安何以爲之敢稟傳曰仍爲之又啓曰原州判官今當差出而本州以營下劇邑素稱難治不可不擇差他道有聲績未準朔已準限守令竝擬何如傳曰允以尹蓍東爲知敦寧丁範祖爲禮曹參議申晤爲監察朴天維爲典牲直長李太源爲原州判官李性淳爲金山郡守尹行醇爲高山縣監趙元珣爲旌義縣監李顯益爲蔚珍縣監李泰懋爲昌寧縣監尹光孚爲臨陂縣監濟州牧使單李喆模舒川郡守白師謹仍任事承傳
정조 12년
兵批判書李文源參判具㢞參議宋鍈病參知柳誼入直進左副承旨趙衍德進副護軍成德雨韓用龜副司直李一曾
정조 12년
南鶴聞啓曰卽者晝直摘奸史官來言校書館校理成大中謂以俟勘出去以致闕直云依例罷職傳旨捧入之意敢啓傳曰芸閣入直一事曾欲下敎而未果名以輪番之職以實校理一人限己身入直使不得推移豈有如許官制與法式乎疾病事故人所不免則芸閣之番次將空官而後已且近來中庶無參下有亦不分館芸閣番次一番定式斷不容已令提擧論理稟處事分付校理成大中則雖與無端闕直有異亦不可無飭從重推考可也
정조 12년
南鶴聞啓曰監印閣臣尹行任事過後禁推事命下矣依定式奎章閣待敎遞差傳旨捧入之意敢啓傳曰北道綸音頒給果有做錯以才難之意至有追思故待敎之敎而仍命問備矣今番頒冊時果有勞而無罪大抵一件張數不過十八張而千餘件印出動費五六日此芸閣設置以後所未有之事監印所之擧行如是稽緩則頒冊勢將因此遲滯此傳旨分揀兼官亦官員常時若能申飭豈有無於前之擧措乎卽令與一二提擧副提擧相議斯速釐弊俾勿如前事嚴飭可也
정조 12년
以監印堂上沈頤之罷職傳旨傳于南鶴聞曰非不知勞而無功擧措則前所未聞若此不已此後監印之役將不得爲之寧有如許國綱乎印堂譴罷胡大事也校堂之替往監董已無義替欲引義又駭然印堂被加等之罪則校堂又作何許處義乎將出城外乎越江外乎十八張冊子之過五六日不畢役終有關於後弊以此以彼印堂譴罷失於太輕施以不敍之典傳旨更爲捧入蓋由吏頑匠悍之致唱準等昨已發配而館吏等亦不可仍置竝令攸司考律嚴治以懲日後
정조 12년
傳于南鶴聞曰渠輩何足責莫非官員常時不能檢飭之致公事堂郞爲先從重推考發配唱準行首外分揀事分付
정조 12년
南鶴聞以議政府言啓曰加髢申禁事目印出分給後以分給人姓名具別單草記事命下矣加髢申禁事目十五件印出錄事十五人處一一分給而分給人姓名別單書入之意敢啓傳曰知道
정조 12년
李亨元以中樞府言啓曰加髢申禁事目印出分給後以分給人姓名具別單草記事命下矣加髢申禁事目十七件印出錄事十七人處一一分給而分給人姓名別單書入之意敢啓傳曰知道
정조 12년
南鶴聞以惠民署官員以提調意啓曰加髢申禁事目雜職時仕令各其司提調及堂上親執自各其司印出一一分給後以分給人姓名具別單草記事命下矣加髢申禁事目十二件印出祿官十二人處分給而分給人姓名別單書入之意敢啓傳曰知道
정조 12년
李亨元以扈衛廳別將以大將意啓曰依下敎加髢申禁事目本廳別將所任軍官付料軍官每一員各一件其餘軍兵等每色各一件印給數爻別單書入之意敢啓傳曰知道
정조 12년
李亨元以兵曹言啓曰依下敎新刊加髢申禁事目禁軍別將以下各番將及將校每一員各一件禁軍正領各色軍兵牌頭等處各一件能麽兒郞廳每一員各一件交龍旗馬上奉持步下奉持標旗奉持左右有廳軍官扈輦隊牌頭等處各一件印給數爻別單書入之意敢啓傳曰知道
정조 12년
李時秀以刑曹言啓曰加髢申禁事目雜職時仕令各其司堂上親執自各其司印出一一分給後分給人姓名具別單草記事命下矣依傳敎印出本曹所屬律官等處一一分給後分給人職姓名別單書入之意敢啓傳曰知道
정조 12년
南鶴聞以刑曹言啓曰設置芸閣全爲印書之役前後冊子開刊何限而未有如今番擧行之無形千餘件印出拖至四五日甚至北道綸音混同作編豈有如許紀綱首唱準首館吏令攸司嚴囚待畢役後放送事命下矣首唱準日前因傳敎已爲散配首館吏金得臣爲先嚴囚之意敢啓傳曰知道今日內收贖放送
정조 12년
副校理安策疏曰伏以臣之八耋偏母素患痰癖積年沈痼近因寒暖不適將攝失宜篤老筋力一倍澟綴卽接家信症情越添達宵叫苦促臣來視臣聞報驚惶神精飛越玆不得不忙陳短章徑出禁扃伏乞聖慈亟賜鐫免之恩以便救護仍治擅離之罪以肅朝綱焉云云答曰省疏具悉爾其勿辭救護母病
정조 12년
戊申十月十四日巳時上御重熙堂左副承旨入侍時左副承旨趙衍德記事官金孝建李相璜金祖淳以次進伏訖上曰何承旨傳香乎衍德曰右承旨傳香矣上命書傳敎曰傳香承旨馳詣宗廟景慕宮奉審摘奸以來命退承史以次退出
정조 12년
兼都承旨沈豐之坐左承旨李亨元坐直右承旨李時秀坐左副承旨趙衍德坐直右副承旨尹行元藥院直同副承旨南鶴聞式暇注書金孝建病一員未差假注書李貞運藥院直白慶楷仕直事變假注書李羲觀仕
정조 12년
李亨元啓曰備邊司郞廳來言今日賓廳日次而領議政金致仁有身病左議政李性源右議政蔡濟恭奎章閣奉審進不得來會云矣敢啓傳曰左右相旣已入來次對食後來會日寒如此領相則勿爲入參事使備郞傳諭
정조 12년
傳于李亨元曰右承旨與奉命承旨入侍
정조 12년
以成大中囚單子傳于李時秀曰保放
정조 12년
傳于趙衍德曰三政方張此時守令不可一刻曠官未下直守令濟州三守令外皆令待明朝辭朝
정조 12년
李亨元以左右捕盜廳言啓曰今八月二十三日一所越墻罪人金宗純令左右捕廳捉得事刑曹草記傳曰允金宗純之逃躱國綱所在萬萬痛惡出付禁亂所之人作黨奪去此非勢力人所爲乎自明日限三日令左右捕廳刻期捉納萬一愆期限兩捕將當施重勘以此各別嚴飭待其捉來形止先爲草記仍卽開坐直爲施威從何人隨入爲何人所救情節一一究覈捧直招以草供捧入如有疎漏卿等難免不職之責惕念擧行可也事命下矣罪人金宗純今始捉得移送秋曹之意敢啓傳曰前後譏捕何限而未有如厥漢之無形影沒把捉號牌非眞號牌姓名亦假姓名居住如此役名如此當初發捕之命雖出於嚴國法信王言之意每過一番定限輒加一層責飭而畢竟捕納未嘗期必卿等能於限內跟捕今捕廳紀律可謂不減於古捕廳大抵他賊可捉厥漢不可捉云而卿等之如是捉納豈不可嘉此等處若無別般論賞之典何以勸後而奬他卿等各賜大虎皮一令捕校賞加令政院依例捧傳旨其中先捉捕校一人令該曹準瓜邊將作窠口傳擬入捕卒令兵曹各別施賞首捕校等定限保放之類卽爲分揀渠輩盡心效勞旣如許前此以捕廳發配或除汰之人一竝分揀仍本役可也
정조 12년
兵曹口傳政事以鄭德壽爲荏子島僉使
정조 12년
趙衍德以弘文館言啓曰本館上番校理臣徐配修以兼南學敎授今日儒生試取事晝仕出去之意敢啓傳曰知道
정조 12년
趙衍德以承文院官員以都提調意啓曰依下敎加髢申禁事目本院寫字官各一件印給數爻別單書入之意敢啓傳曰知道
정조 12년
趙衍德以司譯院官員以都提調提調意啓曰依下敎加髢申禁事目本院訓上堂上譯官常仕堂上譯官堂下祿官及等第譯官處各一件印給數爻別單書入之意敢啓傳曰知道
정조 12년
趙衍德以觀象監官員以領事提調意啓曰今此加髢申禁事目依傳敎本監天文學地理學命課學及禁漏官等有祿時仕人六十五人處各一件式印給後別單書入之意敢啓傳曰知道
정조 12년
趙衍德以禮曹言啓曰加髢申禁事目雜職時仕各其司提調堂上親執自各其司印出一一分給後以分給人姓名具別單草記事命下矣本曹屬圖畫署畫員三十一人處加髢申禁事目印出分給後姓名別單書入之意敢啓傳曰知道
정조 12년
趙衍德以忠勳府言啓曰加髢申禁事目雜職時仕令各其司提調及堂上親執自各其司印出一一分給後以分給人姓名具別單草記事命下矣加髢申禁事目二十四件印出入番嫡長忠義衛十八人香室月令忠義衛三人文禧廟入番忠義衛二人本府書寫忠義衛一人處分給而分給人姓名別單書入之意敢啓傳曰知道
정조 12년
李時秀以刑曹言啓曰十八張冊子之過五六日不畢役蓋由吏頑匠悍之致館吏等亦不可仍置竝令攸司考律嚴治首館吏今日內收贖放送事命下矣取考律文則大明律制書有違條有曰稽緩制書者一日笞五十每一日加一等罪止杖一百依此律首館吏金得臣爲先收贖放送館吏丁致厚徐舜卿崔仁宅朴再榮朴世周李文成白好信宋道協禹弘道等竝依此律勘處之意敢啓傳曰知道
정조 12년
趙衍德以刑曹言啓曰因捕盜廳金宗純捉得啓辭渠輩盡心效勞旣如許前此以捕廳發配或除汰之人一竝分揀仍本役可也事命下矣取考各道徒流案則捕廳所屬中無一人自本曹定配未蒙放者而昨年九月以譏捕延拖事捕校朴文曾金壽亨俱以曾經萬戶移義禁府發配矣令義禁府擧行何如傳曰允
정조 12년
戊申十月十五日午時上御重熙堂右承旨與奉命承旨入侍時右承旨李時秀假注書白慶楷記事官李相璜金祖淳奉命承旨金履正以次進伏訖上曰莊陵陵上奉審時無有頉處否履正曰無頉矣上曰兩處董役果皆一新乎履正曰平昌則已完役寧越則或有小小未畢者矣上曰戶長亦參祭乎履正曰以幞頭藍袍犀帶參祭於外班而舊犀帶則櫃藏於祠版之側矣上曰六臣墓致祭時儒生輩多有來參者乎履正曰參祭儒生幾爲數百可知其聳感矣上曰往返爲幾日乎履正曰十三日矣上曰沿路民情何如履正曰臣旣承詢察之命故沿路探問於民人則今年秋事優於免歉民情固無可憂渠輩小小所願道臣多已狀請於分等時故別無可達者矣命退諸臣以次退出
정조 12년
兼都承旨沈豐之藥院直左承旨李亨元坐右承旨李時秀病左副承旨趙衍德坐直右副承旨尹行元坐同副承旨南鶴聞坐直注書金孝建病一員未差假注書李貞運藥院直趙台榮仕直事變假注書李羲觀仕
정조 12년
李亨元啓曰大司憲執義掌令二員持平二員俱未差監察茶時之意敢啓傳曰知道
정조 12년
李亨元啓曰臣以入直禁軍戎器點考進去下直之意敢啓傳曰知道
정조 12년
李亨元啓曰臣依定式進詣仁政殿月臺入直禁軍戎器點考則皆無頉仍以傳敎內辭意勞問則亦皆好在云矣敢啓傳曰知道
정조 12년
以承旨房望傳于南鶴聞曰仍
정조 12년
李亨元啓曰假注書白慶楷身病猝重勢難察任今姑改差何如傳曰允
정조 12년
假注書白慶楷改差代以趙台榮爲假注書李亨元啓曰假注書趙台榮時無職名令該曹依例付軍職冠帶常仕何如傳曰允
정조 12년
李亨元啓曰有司堂上徐有隣問議大臣後依下敎來待矣傳曰入侍
정조 12년
南鶴聞啓曰未下直守令今日辭朝事命下矣高山縣監尹行醇昌寧縣監李泰懋兩司俱不得署經云未署經外未肅拜呈告人員竝卽牌招以爲署經之地何如傳曰許多行公臺諫豈可請牌乎竝遞差政官牌招開政待下批牌招署經
정조 12년
傳于南鶴聞曰未肅拜未署經兩司竝許遞今日政差出待下批一體牌招署經
정조 12년
李亨元以兵曹言啓曰羽林衛將李章漢素抱痰癖之症當寒添劇時月之內勢難供職呈狀乞遞宿衛領軍之將不可久曠今姑改遞何如傳曰允
정조 12년
有政吏批判書鄭昌順進參判洪秉纘式暇參議曺允大進同副承旨南鶴聞進啓曰臺諫多窠今當差出而擬望之人乏少外任竝擬何如傳曰允以金載瓚爲大司憲金魯永爲大司諫尹行履爲執義沈埉爲司諫崔昌國趙彦哲爲掌令李永穆爲獻納徐邁修申驥顯爲正言趙景鎭爲刑曹正郞黃瑗爲健元陵令李聖龜爲長興奉事趙格朴柱遇爲持平
정조 12년
兵批判書李文源進參判具㢞參議宋鍈病參知柳誼入直左副承旨趙衍德進以李喆純爲羽林衛將趙昌簡爲景福將李漢奎申相文爲訓鍊主簿僉知金箕昇單付副司直徐有寧副司果李近胄
정조 12년
以大司憲金載瓚牌不進推考傳旨傳于南鶴聞曰無端違牌何也更爲牌招申飭署經
정조 12년
兩司玉堂前望單子入之大司諫鄭存中正言申應祜李升運執義朴長卨掌令池應龍鄭德弼持平趙恒鎭韓德厚校理沈興永落點
정조 12년
玉堂前望單子入之副校理宋翼孝副修撰金履成落點
정조 12년
以禁府囚徒傳于趙衍德曰成大中以不應爲公律勘放
정조 12년
南鶴聞以內閣言啓曰芸閣番次定式令提學論理稟處事命下矣目下單郞廳獨入直恰滿兩年已是各司古今所未有之事郞廳有故則假官入直乃是各司通行之例而莊書重地或有不時國役則假官入直殆與不入直無異雖欲援用他司實官有故則兼官代行之例閣臣之分直內外閣亦是行不得之事唯是分館之積滯已久槐院揀擇之後如有當屬於芸閣者則方可免單郞獨直之弊而分館早晩亦未可知外此則毋論如此如彼事係官制變通有非本館所敢擅議定式一款末由指一稟處不勝惶恐之意敢啓傳曰知道揀坐之尙不擧行事甚未安況今三公備員揀擇坐起明日設行事言于政府雖於揀擇之後當付者數必零星正字以下等窠何以分排設或分排一以四館去館一以奉常除本仕如是之際校理一人之獨番將無已時變通事宜問于大臣更爲稟處可也
정조 12년
李亨元以兵曹言啓曰今十月十七日武臣堂上朔試射日次而內外中日旣已停止不得爲之之意敢啓傳曰知道
정조 12년
李亨元以備邊司言啓曰外方徵債防塞時京司一體擧行而年分回啓後自本司草記知委事因特敎定式矣今年外方徵債旣已限明秋防塞京司徵債亦爲一體防禁之意分付法司何如傳曰允
정조 12년
李亨元以刑曹言啓曰逃躱罪人金宗純自捕廳今已捉得矣羅將金興相依下敎放送之意敢啓傳曰知道
정조 12년
李亨元以義禁府言啓曰因刑曹啓辭捕校朴文曾金壽亨定配分配事命下矣慶尙道昌原府充軍罪人朴文曾平安道熙川郡充軍罪人金壽亨等竝卽爲放送事分付各該道道臣之意敢啓傳曰知道
정조 12년
刑曹啓目罪人金宗純原情云云所供如此上裁何如判付啓觀此供招林淳浩難免匿置之罪而參以事實求之言外不無可疑之端是如乎淳浩若欲故匿則衿川土民之還送衿川固非難事兺除良使之如常出入於街上云云亦不近理此或爲淳浩自明之一端而淳浩干科宜用加倍之律初不識何狀而以愛才之意特簡帳外之軸旋授筮仕渠若隨處小心隨處圖報則爲部官不知部內民人之跟捕其罪一也使此漢當初犯科亦由於不守法其罪二也啓下與否縱未知得身爲士子攘奪旣拘執之人此乃渠至親所爲而不惟不能禁戢乃反不卽登時捉送法司科罪其罪三也欺隱之律姑不直勘前後罪狀亦不可尋常勘斷南部都事林淳浩施以徒三年定配之律事分付該府爲旀場外奪出時旣有同參之跡寧有如許士習林漢浩等自本曹考律勘放爲旀其餘各人等別無可問之端竝只放送爲旀逃躱是在金宗純限己身絶島永屬官奴待用刑令配所道伯嚴刑三次事分付爲良如敎
정조 12년
戶曹參判魚錫定疏曰伏以臣素以鹵下之姿猥叨輔行之任往役義重不敢爲祈免之計而專對責大竊不勝愧懼之心今者拜表有期出疆不遠離違象魏行將隔歲矣方當擧國彌月之祝益切微臣瞻天之戀仍又伏念臣父母葬在於京畿豐德地未暇請由久闕省掃每値霜露四時之變尙切悽愴之思況當幽燕萬里之役曷禁孺慕之私惟彼豐德在臨湍松都之間自直路迤邐數十里可到苟得一上丘墓哀省奠酹則幽明無憾榮耀罔涯而竊念銜命體重迃路有禁匪敢專擅冒死呼籲伏乞聖慈特許歷省俾伸至情千萬幸甚臣無任屛營祈懇之至答曰省疏具悉卿其依所請歷省
정조 12년
戊申十月十六日辰時上御誠正閣都承旨與守禦使入侍時兼都承旨沈豐之假注書白慶楷記事官李宗烈記注官金鳳顯守禦使金鍾秀以次進伏訖上曰日昨事目印給卿營獨能先之實深嘉尙矣鍾秀曰飭敎之下偶爾先完本非有意於邀勞而叨蒙賞典臣不勝悚恧之至矣鍾秀曰南漢九寺乃是各樣軍器所在僧徒又是有事時守堞之卒而近年以來僧徒漸次流散過半減縮臣於待罪本任以後屢次傳令南漢營邑與下輩侵責僧徒之謬弊一切痛禁而猶未有還集之效矣今番巡堞行聞州尹之言則僧徒本料窠及逐朔試射放付料之窠比北漢幾乎半之今若稍增此等料窠則可爲還集之一助云而城餉近漸減縮之中元數許劃旣甚重難戶還本來猥多之中加分取耗亦添弊端實未知何以爲之則可而南北漢等是保障之地而僧徒料窠之懸絶如此到今雖難多增料窠比準北漢之數如有量宜增窠之道則似有益於還集之道故敢達矣上曰問于曾經守使令廟堂草記回啓可也出擧條鍾秀曰臣頃以馬兵都試丁未條各邑初擇旣已設行合設於今年條都試之意稟達蒙允矣取考營門謄錄則癸卯條已經初擇而未行都試者筵稟後一體許赴於甲辰條都試矣今亦依此例擧行何如上曰依爲之此事道各異例不可無一定之式初擇則合設居首則單取處多有之此蓋馬兵都試新創之故外方擧行亦如是不均此後前年都試合設於翌年則每年條各取居首一人以爲依事目賜第之地事定式施行居首而未準規矩者亦依事目論賞事令廟堂知委諸道可也出擧條命退諸臣以次退出
정조 12년
戊申十月十六日午時上御重熙堂左副承旨與有司堂上入侍時左副承旨趙衍德記事官金孝建尹行任金祖淳戶曹判書徐有隣以次進伏訖有隣曰鑄所常銅專靠於安邊永豐店而因北路之慘歉烟軍將有渙散之慮不可不及今接濟俾無撤役之患而關西海西之接界處皆是尤甚只關東之伊川相距不遠穀物稍裕各衙門所管中折米限五百石劃付本店使之助給糧資着意採取之地事甚便當以此就議於領相則以爲此非但裨益於採銅之役亦是拯濟北民之一端依此筵稟請得爲宜云敢此仰達矣上曰依爲之出擧條有隣曰咸鏡監司李崇祐北評事朴基正狀啓有問議大臣稟處之命矣依下敎問議于領議政則以爲北關穀物以道臣狀聞見之穀摠民戶有有餘而無不足設或若干不足之邑新還所捧自當添入且茂山鍾城兩邑折米數三千石爲移轉捧置東界倉則推移拮据不無其路道臣所請折米一萬五千石北關當取其半而此旣是爲賑資措備者則餘外穀物自當專意於巡分御史所請南關移轉穀物似不至貽憂於宵旰至於評事狀啓所請諸條開賑前接濟之策雖令守宰擧行而此距歲前洽滿數朔有難專責於守宰令道臣詳察各邑民情事勢以如干穀物量宜劃給俾無開賑前捐瘠之患茂山移居民人區處事評事所論列儘有意見使之依此擧行而雖在無恒産流散之類元居邑開賑之前勒令刷還不無彼此不及之慮刷還一款歲換後趁開賑爲之爲宜穀簿事因道臣狀聞已有附奏者而屢回量度北關穀物似無不足之慮設或不足自當以南關穀推移入送南關不足然後方可議到於嶺穀此待新還了畢後道臣狀聞而處之慶興兵營納白米十三石零目今事勢決難責出於赤地之民依所請慶源穩城鍾城會寧茂山等五邑姑令只今年分排移定明年以後使之復屬本邑慶源大同布幻弄事萬萬驚該而入己與否有難懸度令道臣各別嚴覈後狀聞而所逋穀物期於一一準捧前前府使李迪爲先拿問待査啓照法重勘前府使李顯福掩置不報之罪亦爲拿問處之會寧支差之弊今年異於常年民邑事勢宜有闊狹所謂廉價或白徵之類竝令自本曹措備明年以後依定例擧行鍾城海面造山一社魚鹽稅別收庫會錄米限明秋停退事依狀請施行之意竝爲分付於道臣評事允合事宜云故敢此仰達矣上曰依爲之出擧條有隣曰日前閣臣以畫員永付司果祿三窠之還付本曹者移給待令畫員之意陳達而批旨內有令該曹詳考稟處之命矣取考前後文書則畫員永付窠三人有闕之後果無代受之事而此非應付遞兒者以效勞最著之人因特敎一時加設而所受者有頉則自歸減省之科故除非特敎則筵稟勿施連有受敎還屬三窠之移給待令畫員有難遽然許施故敢此仰達矣上曰先朝受敎旣如此永付司果非特敎例不得仍作元窠依卿所奏移屬一款置之然待令畫員之人多窠窄在所當念況許礛手格雖未必特異其所顧念每出尋常無他實有退思昔日之事金德成旣付永付則許礛豈或異同自今朔特付永付司果如此則許礛元祿窠自當有闕內閣預差三人陞付本署祿官以爲通同試取事分付本署一以酬待令效勞一以添本署祿窠可也出擧條命書傳敎曰數遞可悶行大司諫金魯永水原府使仍任前望單子入之待下批一體牌招命退諸臣以次退出
정조 12년
戊申十月十六日初更上御重熙堂坐直承旨入侍時左副承旨趙衍德假注書趙台榮記事官李相璜金祖淳檢校直提學徐有防以次進伏訖上命書傳敎曰守令尙未署經云未肅拜兩司諸臺許遞玉堂未肅拜及在外人亦爲許遞前望單子入之待下批牌招上曰明日槐院揀擇坐起爲之與否知入賤臣承命出回奏曰領右相則以身病不得爲之左相則以領右相之不參不能爲之云矣上曰玉堂有闕之代前望單子入之出榻敎有防曰東部北部郊外契無坊名處依草記批旨已爲擧行矣至於門內外坊無契名處不可不一體定契名而或有依坊名因契名或有依俗名因契名之例東部仁昌坊崇信坊兩契則依坊名以仁昌坊仁昌洞契崇信坊崇信洞契施行昌善坊則本坊無契名又有二里契此則以昌善坊昌善洞一契昌善坊昌善洞二契施行於義洞契則前屬建德坊矣壬寅年景慕宮坊名稟定後尙無所屬處依前以建德坊於義洞契施行北部廣化坊陽德坊嘉會坊觀光坊鎭長坊五坊無契名此則依本洞俗名廣化坊苑洞契陽德坊桂生洞契嘉會坊齋洞契觀光防部契鎭長坊三淸洞契施行事分付各部何如上曰依爲之出擧條上曰未肅拜在外玉堂許遞政官牌招開政出榻敎命退諸臣以次退出
정조 12년
南鶴聞啓曰來二十一日輪對日次而拜表相値頉稟之意敢啓傳曰知道
정조 12년
李亨元啓曰來二十一日朝參日次矣敢稟傳曰停
정조 12년
李亨元啓曰右承旨李時秀今日不爲仕進卽爲牌招何如傳曰允
정조 12년
南鶴聞啓曰明日方物看品時處所以何處爲之乎敢稟傳曰熙政堂爲之
정조 12년
傳于南鶴聞曰在外臺諫許遞今日政差出
정조 12년
南鶴聞啓曰吏曹判書鄭昌順參判洪秉纘參議曺允大牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允參議只推一體牌招
정조 12년
南鶴聞啓曰吏曹判書鄭昌順參判洪秉纘參議曺允大再牌不進推考傳旨及罷職傳旨今方捧入而開政命下之後連事違召不卽擧行事體所在誠極未安判書參判所當更請牌招而係是一日三牌何以爲之敢稟傳曰參議只推與判書參判更爲牌招
정조 12년
傳于南鶴聞曰政官更爲牌招開政
정조 12년
有政吏批判書鄭昌順參判洪秉纘揀擇坐起進參議曺允大進同副承旨南鶴聞進啓曰判書鄭昌順參判洪秉纘揀擇坐起進小臣獨政未安何以爲之敢稟傳曰只出緊任以徐有成爲大司諫成德雨韓用龜爲掌令李琬爲持平郭龍濟尹悌東爲正言李東稷爲副校理李尙度爲副修撰李得休爲兵曹佐郞朴喆源爲監察洪彝浩爲南部都事金明著爲原春都事柳頤玄爲高敞縣監水原府使金魯永仍任事承傳
정조 12년
李亨元以兵曹言啓曰僉知中樞府事鄭泓尹昌垕俱以病伏鄕廬末由上來西樞雖是閑局不可一向虛帶竝改差何如傳曰允
정조 12년
兵批判書李文源進參判具㢞參議宋鍈病參知柳誼入直左副承旨趙衍德進以申晥權惇爲僉知李近胄爲武兼李時菡爲守門將李相豐爲原春監營中軍同知單趙昌簡僉知金宗洙張齊白金楗以上加設減下副護軍宋銓尹行履金復休鄭景祚趙武範趙彦哲崔昌國池應龍鄭德弼副司直趙瑍嚴思晩申禹相李殷模宋翼孝申曮吳泰彦副司果金履成柳朴載淳徐邁修李升運申膺祜
정조 12년
以趙台榮囚單子傳于李時秀曰分揀放送使卽赴坐
정조 12년
內閣啓曰因本閣啓辭芸館番次事批旨問于大臣則領議政金致仁以爲博士以下雖隨窠備員每都目遷轉不能久於其職勢也唯於校理加出一窠然後人自不乏番亦可替且正字中付太常參奉者太常則官員旣多番次不至苟簡除本仕之規安徐使之移直於本館則庶可無曠直與獨直之弊矣正職窠加出非不重難而不如是他無變通之道云左議政李性源以爲昨日筵席以芸閣番次苟簡事至承下敎而變通無策泯默而退矣今於詢問之下亦無以指的仰對而參下官旣無久於其職之勢則參上官不可不加設而事係官制不敢臆對云右議政蔡濟恭以爲芸閣單校理長年獨番之規如欲變通則加設參上一窠之外更無他道而但加設言則雖易事則甚難臣意則恐不如仍舊貫之不至於別生弊端詢問之下臆對如此不勝惶愧云矣敢啓傳曰一提學亦具意見回啓
정조 12년
李時秀以刑曹言啓曰因本曹都囚徒李慶燁下送本道嚴覈得情狀聞事命下矣依傳敎罪人李慶燁出付邸吏下送全羅監營使之嚴覈得情狀聞事分付道臣之意敢啓傳曰知道
정조 12년
李時秀以刑曹言啓曰因金宗純等供辭場外奪出時旣有同參之跡寧有如許士習林漢浩等考律勘放其餘各人等別無可問之端放送金宗純限己身絶島永屬官奴待用刑令配所道伯嚴刑三次事判下矣取考律文則大明律劫囚條有曰若官司差人捕獲罪人聚衆中途打奪者杖一百流三千里依此律林沔浩慶尙道金山郡林漢浩平安道殷山縣竝定配所押送而沔浩時在全羅道長興府令該道道臣使之押送其配所杖則竝收贖張德中奴加五金等放送金宗純全羅道珍島郡金甲島永屬官奴定配押送待用刑各別嚴刑三次事分付配所道臣之意敢啓傳曰知道
정조 12년
李時秀以義禁府言啓曰刑曹啓目判付內南部都事林淳浩施以徒三年定配之律事命下矣林淳浩黃海道文化縣延陽驛徒三年定配而以判付內辭意具罪目依例發遣府羅將押送配所何如傳曰允
정조 12년
李時秀以義禁府言啓曰保放罪人成大中以不應爲公律勘放事命下矣成大中以不應爲事理重公律杖八十收贖放送之意敢啓傳曰知道如有功議各減一等
정조 12년
領議政金致仁箚曰伏以槐院揀擇坐起今日設行事有命而第臣近日以來賤疾越劇本症辛苦之外頭疼惡寒阻食失寢閉戶委席生意索然束帶赴坐實無其望前後公故每使僚相賢勞私心愧悚已不勝言而今於特敎申飭之下又未克祗承伏枕兢惶如無所容伏乞聖明俯加諒察亟降威譴俾具僚知警焉云云答曰省箚具悉卿懇勿參先有傳語所愼昨亦聞知僚相之不參豈或爲卿引義之端乎且今改圈有命已完圈啓下言送僚相須趁午前開坐無使朝令行於槐院不得行於政府則此亦振頹綱息鬧端之一道卿其在家董飭安心勿辭善攝竢少間視事仍傳曰此批答遣史官傳諭
정조 12년
吏曹參判洪秉纘疏曰伏以臣之冒膺見職已數月而猥當獨政亦屢次矣瘡疣百出愧懼徒增未嘗敢臨政違命瀆擾崇聽而昨日之政適緣式暇未得參政乃於朝房齊會多臺通擬之時則臣亦參坐與聞矣及其歸家之後得接政眼則大司諫副末望忽地改擬非臣與聞臣方訝惑之際簡通始至落點繼下擬望諸人之實合是選臣豈有異議而但簡通之義本出於相議可否則固當待其回報始爲擬入而今此先擬後報之擧有乖簡問歸一之義此莫非如臣無似見輕僚堂之致其在廉隅有難行公天牌屢降進身無路荐犯違傲尤增死罪伏乞聖明亟削臣職以安微分仍治臣瀆擾之罪以肅朝綱焉云云答曰省疏具悉諫長改望事旣因特敎簡通之未及往復自政廳停當事勢似然卿其勿辭入來開政
정조 12년
吏曹判書鄭昌順參議曺允大等疏曰伏以昨日政諸臺通擬三堂齊會與之爛商而至於大司諫望則入啓之後入侍史官來傳望單促令改入故臣等相議擬入而參判臣洪秉纘適以式暇不參政席故一邊簡通一邊擬入簡問之規本自如此未嘗坐待回報而況昨日則望單旣入促敎旋下雖欲待其回通亦不可得矣今聞亞銓以不待回通先爲擬入有乖簡問之義謂以見輕引義違牌云臣等臨事疎率致令僚堂深引至此臣等之不可晏然行公則決矣玆於政牌之下荐犯違傲伏地惶霣靡所容措隨詣闕外短章聯籲伏乞聖明亟降威罰以存政格以安私分焉云云答曰省疏具悉先停當後簡通事勢使然卿等勿辭入來開政
정조 12년
戊申十月十七日辰時上御誠正閣同副承旨入侍時同副承旨南鶴聞假注書趙台榮記事官李相璜金祖淳以次進伏訖上曰槐院分館圈記斯速持入台榮承命出回奏曰槐院官員未及齊會故姑未會圈云矣上曰傳命注書拿問處之出榻敎上曰他注書入侍事變假注書李羲觀進伏命鶴聞書傳敎曰大臣事誠慨然矣揀坐之待朝擧行固非入勞難能之事則兩大臣經宿無開坐之擧是豈所期於左右相者哉幺麽圈事致煩酬應不已憊乎大臣則雖以敬禮之意不欲云云竝與小官而豈或莫得誰何乎大抵圈坐之閱歲因循無他間有金裕已事故耳設有世累累及於後猶不可況當者生時無礙做官忽於其孫竝與分館而塞之殊非近日陶成鎔鑄之意況大於此之干係釁犯者無不滌蕩則醜正之累豈有浮於關係隄防乎予之待先正亦豈損於今日朝廷乎目今息鬧之道宜有拔例之擧昨年春槐院分館記自政院取來爻周更令槐院會圈今日日出前完圈待完圈大臣仍行揀坐事分付該院上曰下直守令入侍出榻敎羲觀承命出與殷山縣監李庚運昌寧縣監李泰懋蔚珍縣監李顯益臨坡縣監尹光孚高山縣監尹行醇偕入進伏命奏職姓名庚運等進奏職姓名命奏七事庚運等仰奏上曰須各勉爲之也命鶴聞宣諭訖上曰假注書白慶楷仍察出榻敎命退諸臣以次退出
정조 12년
兼都承旨沈豐之藥院直左承旨李亨元坐直右承旨李時秀坐直左副承旨趙衍德坐右副承旨尹行元坐同副承旨南鶴聞緣故出注書金孝建病一員未差假注書李貞運藥院直白慶楷仕直事變假注書李羲觀仕
정조 12년
以戶曹郞廳鄭東敎李良會李周憲洪樂敎李東鉉等拿處傳旨傳于李時秀曰分揀
정조 12년
內閣啓曰因芸館番次事一提學亦具意見回啓事啓辭批旨更令副提調及時任閣臣各具所見稟處可也事命下矣副提調臣李秉模以爲正職加設有難輕議計仕闊狹亦違定制太常兼帶勿許除本仕之議最似爲宜參下無人之時弊雖如前猶賢於一直單番此則恐不足恤矣云臣朴祐源以爲芸閣番次之苟艱不可不及今變通而參下官每患數少參上一窠加出則事或便好而係是官制不敢擅議云檢校直提學臣徐有防以爲外閣單官無人替直其勢不得不變通而校理一窠之加設參下朔數之闊狹諸議各有所據臣見亦無別般而但芸閣參下旣在四館之列今以番次之苟艱獨減其仕日不得竝擧於大政去館之中則揆以官制恐涉如何至於加設一事大凡官職或有昔存而今無者或有權設而旋減者卽以本館言之判校一窠尙在權減今不必疊設校理只就此窠依舊例姑爲差擬使之輪回替直待參下有裕之時有闕勿補則或可爲目下矯救之道而係是官方惟在博詢而處之云檢校直閣臣金載瓚以爲芸閣單郞之經歲滯直無路替代實是行不得之事到今變通在所不已而目下旣無好策諸議又此多岐臣不敢指一仰對而本館參下遷轉之路略加闊狹則非不便當似或矯救而第參下官計仕遷轉法意亦重今欲推移於番次反爲闊狹於朔數者揆以事面終涉苟艱臣意則就參上窠加設一員以爲輪回入直之地恐或無弊云臣徐鼎修以爲芸館單番在所變通而參下計仕之闊狹太常兼官之移直旣多掣礙終涉苟艱校理一窠今姑加設使之輪回入直此後則隨館官多少以時存減恐合事宜而係是官制變通臣不敢指一仰對云臣鄭東浚以爲外閣番次合有變通而校理之增置一窠雖係創制兼帶之移直本館或可救弊以臣愚昧不敢指一仰對云待敎臣尹行任以爲外閣空番允合變通校理之增置一員參外之更定朔數恐似得宜而如臣眇末無以指一仰對云矣敢啓傳曰今番收議之本意不但出於爲一成大中番次也大抵一人之限己身入番卽無於古無於今之制變通推移固不已此猶止於實校理一人番次之疎數而已予之本意蓋以許多庶名之參上積滯者甚多三曹郞一窠移劃無異鳥足血郡守以上雖許通擬每必見奪於侍從日前筵中以校理加設抑或爲矯弊之端云矣領左相議亦果不謀而同次見右相收議所陳甚有意見姑且趑趄更有此歷詢之擧矣觀此諸議其中判校窠復設之論最爲得宜此是恒有之窠則旣無新創之嫌中間減省亦不過一時權宜況階是正三品又況同是判校則準三十朔自當陞資勝於外職牧府如是復舊則優可爲疏通之一端又可爲進秩之一岐外閣番次之從此稍裕卽第二件事近以疏通爲矯俗之時措獨於庶名未思恰好道理此擧可謂一擧兩便雖問于大臣豈有參差校書館判校窠復設待開政差出準限遷轉等事依他職正三品承文判校通禮各司正之例事分付銓曹可也
정조 12년
李時秀以弘文館言啓曰副校理安策由限已過與新除授副修撰李尙度一體牌招察任何如傳曰允
정조 12년
李時秀以弘文館言啓曰新除授副校理李東稷時在京畿抱川地經筵入番事緊請斯速乘馹上來事下諭傳曰依啓
정조 12년
趙衍德以禮曹郞廳以左右相意啓曰御覽方物還下白綿紙八百七十三卷白細苧布十二匹黃細䇡布八匹精擇改備其餘物種一一看品同爲封褁而其中黃細綿紬七十匹紫細綿紬二十匹待明日御覽還下後當爲封褁之意敢啓傳曰知道
정조 12년
趙衍德以賑恤廳言啓曰宜寧幼學徐命祿上言判付內猥則猥矣關係民事其在爲民之意不可仍置令賑廳査問本道論理草記事命下矣依傳敎去九月初九日發關該道使之査問矣卽到慶尙監司金光默査報內枚擧關辭知委該邑使之査報則同縣監李敦源牒呈內本縣邸吏折衝姜泰濟之捐財救民在於縣監未到任之前而取考前後狀牒詳知其事實丙午之慘歉丁未之毒癘逃死絡續烟火蕭條殆有十室九空之歎而惟正當納之米結役應捧之錢數甚夥然而姜泰濟以一邸人之徵能生濟衆民之意特捐四百五十兩之錢以補四百五十結之役大同外受又値窮春米直騰踊民力匱竭而泰濟時以貢人又助每石三錢之數以救邑人弩末之急其數爲五百四十一兩四錢六分泰濟之前後防役合爲九百九十一兩零之多環一邑上下齊民莫不感頌呈官呈營俱有奬許之題縣監莅任之後宜續前人之報以副衆民之願而事屬旣往荏苒至此云上項姜泰濟特以卑微之類能知恤窮之義捐出近千金錢貨防給許多民徭役者顧其誠心有足嘉尙而民人之跋涉呼籲可想輿情之感服邑宰之歷陳顚末尤見實蹟之表著其在激勸之道宜有奬褒之典云矣今此折衝姜泰濟乃以一邸吏能捐千金之錢防給衆民之役一邑賴以支存似宜有褒嘉激勸之道而此與私賑補賑之類名色有異不可遽然論賞置之何如傳曰實蹟旣如此極甚可嘉特爲加資可也
정조 12년
李亨元以司僕寺內乘以一二提調意啓曰今此冬至使行本寺馬醫司僕隨往時應行事件考例磨鍊之意草記蒙允矣考見本寺謄錄則馬價銀子載持刷馬都卜刷馬各一匹自京畿黃海平安三道次次題給馬醫司僕所騎驛馬一匹及牽夫巨達一名竝以供饋草料自該曹題給矣今番亦依例題給事令該曹知委三道監營馬醫司僕所騎驛馬及牽夫巨達供饋草記亦令該曹依例題給何如傳曰允
정조 12년
李時秀以義禁府言啓曰成大中杖八十以公律收贖放送草記批旨內如有功議各減一等事命下矣成大中無功議云矣敢啓傳曰知道
정조 12년
李時秀以義禁府言啓曰時囚罪人金載久閔百準竝保放事命下矣金載久閔百準竝卽保放之意敢啓傳曰知道
정조 12년
戊申十月十八日卯時上御熙政堂方物封裹看品入侍時
정조 12년
戊申十月十八日午時上御重熙堂左副承旨入侍時左副承旨趙衍德記事官金孝建尹行任金祖淳以次進伏訖上曰諮文正本査對時承文院官員盡數進參事分付上曰政府封褁時六曹堂郞及承文提調進不進擧案捧入事分付命書傳敎曰若待曺允精之拿來冬寒滯囚不可不念時囚罪人金載久悶百準[閔百準]竝保放命退承史以次退出
정조 12년
兩司前望單子入之大司憲金載順大司諫尹㬦掌令李級權世規持平李冕膺正言尹宗彦落點
정조 12년
南鶴聞啓曰兩司前望中正言尹宗彦纔已受點矣追聞宗彦作故已久云前望之尙不修正誠極未安當該銓官推考何如傳曰允
정조 12년
李時秀啓曰未署經臺諫署經事命下矣未肅拜臺諫例不得署經云正言尹悌東卽爲牌招何如傳曰允
정조 12년
獻納李永穆啓曰臣與正言臣尹悌東有翁壻應避之嫌而今以悌東署經事庚牌儼臨揆以私義不可參坐且新除授大司諫臣尹㬦有四寸娚妹應避之嫌以此以彼不可仍冒請命遞斥臣職答曰依啓
정조 12년
南鶴聞啓曰未署經臺諫署經事命下矣大司憲金載順持平李冕膺牌不進大司諫尹㬦掌令權世規李級在外獻納及正言一員未差不得備員擧行何以爲之敢稟傳曰在外人許遞與末差之代前望單子入之待下批與違牌人牌招
정조 12년
兩司前望單子入之大司諫奇彦鼎掌令申匡堯李寬獻納李東稷正言趙錫晦落點
정조 12년
南鶴聞啓曰未署經臺諫署經事命下矣持平李冕膺再招不進大司諫奇彦鼎掌令申匡堯李寬獻納李東稷正言趙錫晦俱在外無以備員擧行何以爲之敢稟傳曰竝許遞明日政差出
정조 12년
南鶴聞啓曰閔事未知果是夢龍之孫而遠近直支亦未可知比之昨冬事有同異之別乎當問于大臣決之銓官事勿論知與不知其通擬委折先令政院問于參政銓官以啓事命下矣問于吏曹判書鄭昌順則以爲臣冒膺匪據跨閱三朔黽勉供職瘡疣百出早晩顚沛臣亦自料卽伏聞都憲之疏盛論閔掌通之失聲罪旣嚴遣辭甚緊至有參政政官問啓之命臣誠惶隕恧蹙靡所容措臣旣闇於掌故疎於世耗閔姓名臨政始聞問其踐歷則分隷槐選曾經外臺臣固只信傳言於資歷之踐深初不致疑於世累之有無苟使臣知其然者雖其年代旣遠世澤已斬而大僚之奏爲日未久懲羹之戒在臣尤切雖甚愚妄亦何敢率爾通擬不少難愼重得罪於主持名義之論也無情無妄自陷大戾知與不知均之爲罪反躬慙悚更何較辨今此憲疏請譴可謂責臣備而餉臣厚也問啓之下略控事實伏地隕越不知所達云問于吏曹參議曺允大則以爲臣本以無似猥叨銓職三朔供職病告居多而一遭參政釁尤狼藉至有因臺疏問啓之命惶恐震悚無地自容臣於日昨政三堂會議之時多臺俱闕勢將通擬意在通融恐或不均果以閔有所擧似則諸議歸一更無參差之踐歷臣所諳悉槐選外臺曾無人言臣只知資歷之可合未詳世閥之有累且況掌憲之望有異持正故率爾擧擬不復斟量矣臺疏出後始聞世閥則果爲夢龍之八代孫云比之昨年通擬之人世代尤遠較諸持正新通之望難愼差殊論以五世澤斬之義似無一切痼枳之法而臺疏聲罪旣嚴且重至以夷狄禽獸之說致憂於今日則辭意峻整令人愧服始知臣輕易通擬罪無所逃伏地戰恐不知所達云矣敢啓傳曰知道觀於判堂對辭亞堂疏語始知其事實不可但以不知言三銓主薦之時如有分明酬酢長亞堂到今寧或如是爲言乎吏曹參議曺允大亟施不敍之典禮使之義一伸之方俱難强責其不可强況不知而不言無間於參政不參政朝房停當又無彼此判書鄭昌順參判洪秉纘竝許遞
정조 12년
南鶴聞啓曰依下敎遣史官問議于時任大臣處則領議政金致仁以爲都憲疏閔事臺閣之論宜其如此而第臣區區微見昨年韓德厚事下詢時已以五世斬之義仰對矣考之世譜閔爲夢龍之八代孫則過五世又遠淸顯之外恐不必一切枳拘云左議政李性源以爲閔果是夢龍之裔則夢龍以昏朝特相罪關倫義無論其遠近子孫宜不可遽議淸選而之世派臣所未詳不敢指的仰對云右議政蔡濟恭以爲臣以近十年田野之蹤凡於新進諸人不惟矇眛其世閥竝與姓名而有所不知故雖見政眼莫辨善否昨夕始聞日前掌憲新通人閔爲夢龍後孫心有所訝惑都憲之疏出矣蓋夢龍之主張凶論斁滅彝倫今於數百年之後婦孺亦知澤斬之義恐不可援用於此等凶逆都憲所請永拔勿用儘是不易之正論至於昨冬事同異之下詢伊時諸大臣筵奏頒示朝紙俱有可據韓孝純若果罪同夢龍癸亥以後子而爲蔭仕守令孫而爲灣伯東京尹外孫而爲相臣而未聞有枳礙則與夢龍同歸似爲其子孫之稱冤聖詢之下敢陳淺見不勝惶恐云矣敢啓傳曰知道領相之意旣以臺言爲是且聞史官附奏之言更陳銓官通擬之爲非特於世代遠近略加區別而及見右相獻議辭嚴義正引據頗似明白今欲人其人明其義則澤斬之限聖訓只及小人世宥之典傳記不言名宦予意本自如此以此令銓曹知悉可也
정조 12년
以持平李冕膺牌不進罷職傳旨傳于南鶴聞曰只推
정조 12년
以曺允精囚單子傳于李時秀曰保放
정조 12년
以開城留守狀啓嘉山郡定配罪人白伐男乘間逃走事傳于南鶴聞曰卿則推考嚴飭刻期跟捕如或愆限討捕使難免重勘以此知悉事回諭
정조 12년
李亨元以兵曹言啓曰今十月二十日文臣朔試射日次而內外中日旣已停止不得爲之之意敢啓傳曰知道
정조 12년
李亨元以扈衛廳別將以大將意啓曰本廳別將李迪以前任慶源府使時事方在拿問中番次苟艱有難等待其出場爲先改差何如傳曰允
정조 12년
李亨元以都摠府言啓曰當夜三更二點都事李宗爀巡檢至景化門外有一別監犯夜故多般詰問則謂以奉命終不言姓名亦不出信標執捉而至于府門使書吏使令執留而入言于臣等之際被捉者徑自走去未及更捉臣等不能檢飭之失惶恐待罪而當該郞廳旣捉還失之罪極爲駭然都事李宗爀令該府勘處何如傳曰旣曰奉命則何故執捉旣曰別監則服色如何更爲草記可也
정조 12년
李亨元以都摠府言啓曰臣等卽伏見本府草記批旨內旣曰奉命則何故執捉旣曰別監則服色如何更爲草記可也事命下矣査問于巡檢都事李宗爀則所告內渠雖曰奉命而旣無信標亦不言其姓名以其所言無由憑信旣無憑信之資則私行與否無以明知巡檢事重不敢不執捉其服色則頭着氊笠身着深紅色軍服云矣敢啓傳曰知道
정조 12년
李時秀以義禁府言啓曰慶源前前府使李迪爲先拿問待査啓照法重勘前府使李顯福亦爲拿問處之事傳旨啓下矣李迪今方待命卽爲拿囚而李顯福自任所未及上來云依例發遣府書吏所到處拿來何如傳曰允此時北道貽弊可悶嚴飭沿路地方使之所到處星火督送待拿囚以爲照法嚴繩之地可也
정조 12년
刑曹啓目粘長鬐前縣監柳煥輔移義禁府處之何如判付啓依允爲旀柳煥輔所爲極爲無狀此而染手執爲己物外此貪墨不難知矣爲先卽其地方勿限年定配待用刑令該府拿來嚴覈重繩爲旀同物價段嚴飭道伯準數推給後狀聞事分付爲良如敎
정조 12년
李時秀以義禁府言啓曰慶尙監司金光默査啓據刑曹粘目判付內長鬐前縣監柳煥輔爲先卽其地方勿限年定配待用刑令該府拿來嚴覈重繩事命下矣柳煥輔卽其地方長鬐縣勿限年定配而以判府內辭意具罪目依例發遣府羅將押送配所之意敢啓傳曰知道
정조 12년
大司憲金載瓚疏曰伏以臣伏承除旨以臣爲司憲府大司憲者臣於是職實海鳥之鍾皷山猿之章甫駴惑震惕莫省所以也臣聞我朝憲長在漢都御史之職也司天憲而振紀綱植風聲而明敎化責在是職先正所謂憲長得人則治者蓋以此耳世級寢降人物眇然趙忭之鐵面張綱之埋輪雖不可責之於今人而何嘗有如臣奊詬濫竽於其間也顧今聖明獨勞於上治效不應於下義理晦而刑政弛倫綱斁而亂逆肆朝象乖刺而寅協無期民生焦瘁而拯濟沒策人心日益陷溺世道日益推蕩如狂瀾旣倒隻手難回此誠忱臣志士太息流涕之時也當此之時雖使風采言議憚壓百僚者居是任而盡其職尙難一半分救得況可以無似如臣者擬議於是也豸冠鷺車專席臺垣在臣身則榮矣其如國事何世道何自顧慙惶人將謂何臣聞命以來始焉駴惑終焉慙惶左右思惟不敢冒昧承當召牌之下荐違嚴命跡涉慢傲益增隕越玆敢略暴情實仰請譴荷伏乞聖慈天地於臣父母於臣特垂鑑裁亟命鐫削臣職名仍治臣逋慢之罪以肅朝綱焉臣於日昨政注有不勝駭惋者略此附陳焉自有凶逆以來未有如昏朝時諸賊而諸賊之中亦未有如爾瞻纘男夢龍者之窮凶劇逆此實百世不宥者也今忽以賊龍之孫閔通擬於掌憲之望掌憲卽淸朝耳目之官霜臺法從之班也世類地閥在所當擇乃以凶孽賤品汲汲注擬若將不及前年奬拔逆純之裔今年吹噓賊龍之孫將使凶逆遺種充斥朝著彝倫從此而益斁名義由是而益墜幾何而中國不變爲夷狄人類不化爲禽獸耶爲今日銓官者抑獨何心必欲如是做去耶有識之憂不但在於政注之淆亂而已臣謂閔臺望永拔勿用當該銓官嚴加譴責使今世之人咸知彝倫之重名義之嚴實世道之幸也云云答曰省疏具悉閔事未知果是夢龍之孫而遠近直支亦未可知比之昨冬事有同異之別乎當問于大臣決之銓官事勿論知與不知其通擬委折先令政院問于參政銓官以啓卿其勿辭行公
정조 12년
吏曹參判洪秉纘疏曰伏以臣卽伏見僚堂問啓之辭則以閔掌憲通望謂之諸議歸一更無參差噫臣於伊日祗承政牌果詣朝房則長僚與三銓亦皆來到以爲今此多臺之闕不可不通擬云故臣亦曰可而至於閔則出自三銓之口而臣則不但不識其門閥資歷之如何竝與其姓名而初聞故未敢可否於其間一任僚堂之取捨適因私故未參政席而歸矣今此啓語有若臣亦停當者然事實爽誤何乃至此大凡通擬之規一或持難則便是見塞伊時臣意則欲以崔昌國直通持正而僉曰掌憲亦無妨臣亦不力爭而至於朴柱遇之擬議也臣又以旣有通擬銓長疏引見枳之事則恐不可輕議重通且以申驥顯之不必單通之意屢屢爭難矣及其政望之出非徒諫長望之不待簡問而先爲擬入臣所難愼者亦違初料此臣所以自知見輕荐違召命至犯瀆擾之罪今其爲言渾稱歸一不少區別臣誠莫曉其所以也然臣言雖不得行臣身旣至朝房則謂之與聞臣何敢辭今於僚堂問啓之命獨安得晏然乎伏乞聖明諒臣情跡之難安亟命遞斥臣職名以安微分仍治臣瀆擾之罪以肅朝綱焉云云答曰省疏具悉本職已許遞矣
정조 12년
獻納李永穆疏曰伏以天休滋至景籙維新小大顒祝曷有其極仍伏念臣庸愚譾劣百無一能尋常奔走之役尙患不堪淸朝耳目之任尤非可擬而前後冒玷徒積瘝曠居常愧恧如負大何迺者納言除旨每下於夢想之外顧職名則掄揀稍重以私義則承膺無路適當署坐有命天牌儼臨怵畏義分黽勉出肅俯仰慙悚無地自容因仍冒據豈有是理且臣伏見昨日政目則臣之女壻臣尹悌東爲本院正言彼以未署之人雖無行公之例而一司同臺義在當避臣於今朝詣臺呈避喉院謂無前例之可據終至啓單之還給雖不得不見阻而退翁壻仍帶有乖法意以情以勢其不可仍冒也決矣伏願聖明俯垂諒察亟賜鐫免以安私分不勝幸甚臣於祈免之章何敢贅他而事在目下義重懲討不容泯默敢此附陳焉噫義理明而亂賊知畏隄防嚴而刑政得宜近年以來變怪層出凶逆接踵而天網極恢王章太寬義理因此而湮晦隄防由是而不嚴致使亂賊更肆跳踉其爲國家之隱憂庸有旣哉雖以今番宇賊事言之誠一亘古所無之變怪也渠本妖慝之物兼以陰譎之性包莊凶心暗售媒婚之圖綢繆逆節至有擬帥之擧以至顧瞻他日四字之供而斷案已成輸款照然則千剮萬斫尙云輕矣而只施島棘之典未用肆市之律古今天下寧有是哉王政之乖當已無可言人心之憤惋去而益切此所以搢紳章甫之以疏以啓不得請則不知止者也一日二日懲討漸歸於恬憘一年二年防閑自就於疎虞及至募人通書換貿錢貨之事而極矣棘裏本非外人之可接也島中亦非書尺之可通也換用錢貨視若容易傳通書信圖之無難據此一節凶逆之尤不可一日寬貸以貽無窮之憂也審矣其間情節之暗地排布傳書兩漢豈有不知之理而嚴査之下終始抵賴已極痛惡至若金觀鎭則渠於平日有所密勿交通之事故有此錢貨遠托之擧也今者發告雖若自明前此相關斷無可疑更令捕廳竝加鉤覈期於得情而後已也此事旣發之後宇賊窮天極地之罪犯決不可一任其假息伏願聖上亟允群請拿致王府快正典刑焉至於時偉則尤何等凶逆也而薄竄海島依舊偃息國人共戴之憤冤顧如何哉假托戚里其計濫猾圖占戎權其心凶譎聞邦慶而顯有不滿之心當冊禮而肆發太早之語稠廣之凶言一播醞釀之逆節昭著爲我東臣子有秉彝之心者孰不欲食肉寢皮而未伸常刑徑先酌處已是失刑之大而況此宇賊通書事出則濫猾如偉賊凶譎如偉賊而處在近島且非圍棘則其防守之不嚴交通之狼藉比宇賊尤不啻倍蓰矣其爲隱憂深慮無所不到適當藏刑之時雖不得趁今拿來快正邦刑而荐棘嚴防不容少緩臣謂亟允三司之請先施荐棘之典宜矣抑臣又有所區區仰陳者日前兩司諸臣之再次聯箚雖未知措語之如何而槪其要則似不過聲討宇賊之事而疾聲陳請者也已過屢日尙靳賜批臣愚死罪恐有欠於優待臺閣之盛意也伏乞亟降批旨以光聖德焉且秋間三司疏箚之一日迭呈也致煩聖衷至有亂法二字之嚴敎格例之違越雖極未妥辭敎之截嚴恐涉過中儒臣諫臺雖已陳請而未蒙收還之音矣亦願更加三思亟降兪音焉路馬事體何等嚴重而西閫之以蹇足側驄封進者大是可駭主管之提擧俱有待勘之章而封進之該帥獨逭欠敬之典揆以刑政寧有是理臣謂平安兵使趙圭鎭爲先施以刊削之典宜矣云云答曰省疏具悉宇鎭事自初徑決今又持難豈或惜渠而然臺箚之姑未下批者亦非商量而然日前領相盛言極論也有多少下敎筵臣庶皆諦聽今欲究問初何發配乎予意不忍形諸文字爾須問於聞者次陳諸條勿煩向來傳敎中亂法二字還收之請不允不以常憲爭執者烏可不斥之以亂法乎趙圭鎭事不盡心猶可駭況若故不盡心者然迹固難恕未知事實委折不允爾其勿辭察職
정조 12년
前大靜縣監朴尙春疏曰伏惟我殿下承遺大投艱之業宅惟休亦恤之基勵精圖治十有二年于玆矣錦玉靡甘廈氊靡寧凡所以制民保邦之道抑末反本之政靡不用極其風行草偃之美盂方水正之化庶可以四三王而六五帝矣卽伏見禁髢䯻聖敎下者特以由奢入儉四字爲十行中要語頒示中外志在繼述有光聖孝其辭旨截嚴切至有足以貫金石孚豚魚而況含血於覆幬生成之中者孰不皷舞歡忭欣欣然相告曰大哉王言一哉王心乎於乎盛矣今日卽五百之運千一之會也殿下以此心行此政內自部坊外至遐陬莫不一於祛奢則國儲可裕民産可饒人心世道自可歸厚貪風汚俗自可移易本固邦寧擧此措矣豈不盛且休哉嗚呼今此昭儉之敎雖均爲八域救弊之本而最關北道者大矣臣生居北道少習閭里之艱難深慨俗尙之侈靡思欲以弊源救條爲殿下一陳之而只以出位有嫌揆分不敢矣今我殿下特軫北道之歉荒爰命閣臣敷以慰諭之澤畀以往哺之恩凡係貢上一竝蠲下或慮一民庚癸之戚益切九重乙丙之憂而至有捐帑別貿以饋餞迓惟彼蚩蠢之肥瘠何關國家之損益而又以飢飽困安若已有之爲敎綸音之頒至及微臣拜稽奉讀不覺感激兢惶嗚咽涕泗直欲糜身粉骨而不可得也竊伏念臣以北人獨爲未及於天陛招詢之日烏敢無言於聖敎懇惻之下乎玆暴芹葵之忱冒進芻蕘之說屑越僭妄死罪死罪伏惟聖明垂察焉臣竊以爲天災流行何處無之而獨北民之遭歉益艱實有北民不務本之罪而其弊不一何者北道是一路坑塹四阻山海之地而厥土則高者嵴薄下者沮洳厥民則惟習勤勞專尙儉嗇衣蘆絮啖草根古多有之夫何利竅漸開而貨物坌集大朴漸散而奢麗成習甚至冠屨倒置文章雜亂衣廣袖長不復執來甕釀盤膳專事糜穀富者益復恣橫貧者轉至失業廢農之家十居四三爲弊最大此其一也其他病民害農亦有多端輕租薄賦所以恤貧而山墾火田之執卜鋤農俠起之徵稅轉至增加無土之辛苦粒粒都歸箕斂此其二也厚糶平糴所以爲民而科外私分之取耗從中濫捧之割剩漸成謬例猾吏之因緣爲奸其害滋長此其三也至若耕墾專用耦牛而連海漁箭之屠殺里社歲時之宰分千百殆盡餘存無幾則價寡者無以辦得束手長歎此其四也又況犂鋤造自鐵冶而不惟匠役之層苦亦緣店稅之過重鎔鑄垂廢倍蓰其價則粟少者無以交易亦難借得此其五也使民以時本爲農作而役事或煩奔走不暇則耕播之愆期耘穫之失時亦職由此爲害不少此其六也至於醎鹽最切民生不惟和醬而調味以之啖藜而咬根則所賴救荒功倍菽粟而均廳稅外又有土稅路稅柴稅之多故其貴如金民鮮得食此其七也老弱癃殘之無依行乞勢固可矜而銀壙金穴之敗徒逃租避役之健男成群如林時肆攘奪則所過閭巷極其騷然居者多不得自安此其八也其餘爲弊指不勝屈以此之故貧者之言曰與其農而飢不若乞而飽坐而苦不若行而逸道路之上負戴相續軍丁之闕額穿窬之接跡亦此故也以上諸條分而言之則雖若薄物細故而合而言之則實爲巨弊大瘼目今通計遊民與農民則未免乎一人耕之幾至於百人食之雖在年登之時尙有穀貴之歎況一遭凶歉其何能貿遷有無相資爲命乎惟以貽憂我殿下仰哺我殿下爲流例常事竊爲之痛惜痛惜臣竊伏念災不虛生惟人所召雨暘不時一則北民之罪稼穡卒痒一則北民之罪北民之仳㒧顚連莫非自取則其爲誠可惡而其情或可慽矣假使上天又復降瘥則我殿下北顧之憂其將何時而少寬乎嗚呼食爲八政之先而民不知本農是七事之首而官或不務許多傷農病民之端不一而足誠不勝憂近而慮遠也臣聞不服田畝越其罔有黍稷又聞周于農者凶年不能殺若使北民深知務農之爲本分食力之爲當然無一夫一婦遊手之習而耕耘以時糞芟得宜服昏作勞以祈有秋則貽年受明必自上帝而禾知人功地無遺利芄芄之苗穰穰之年自可致之又可以儉其衣食稍存贏餘節其用度以備不虞則十年之內必有三年之儲矣復何患凶年之能殺乎伏願殿下際玆昭儉之日凡在北民之近於奢汰者一切痛禁使之棄末歸本亟令道內各邑酌減量外田濫稅以資貧民永韋法外還耗剩以祛民害申明屠禁以致牛畜之大蕃亦免鐵稅以利器用之自足必於農隙而役民毋使有失時廢業之歎至於鹽場尤宜量定薄稅俾令隨處煮海漸致與土同價至若流徒之作拿村閭者與盜同罪而另加禁止刷還本土而使各奠接則失所者得所無土者有土侈者儉怠者勤居其居力其力各有恒心以保恒産而必於生穀之道作者衆食者寡爲之疾用之徐仰事俯育自有餘饒齊境達犬吠之聞魯野無菜色之憂愛土物臧厥心而人和可致若時雨廡庶草而天災可弭矣夫然後詰爾戎兵陰雨可備衆心成城邊圉可固其如是則復豈有我殿下北顧宵旰之憂乎臣謂八弊乃祛一道可安爲民救瘼莫此要切夫父母之於赤子濕則欲其燥飢則欲其飽劬勞提抱欲其便適者自是至情而至於或痛或痒有未及知但哺乳以求其止啼不若適中其痛處而療之細審其痒處而搔之今我殿下父母於八域逖矣北民亦赤子於殿下而臣之所陳實爲赤子之痛痒則其療之搔之惟在於父母伏願殿下熟講而亟行之臣聞知之非艱行之惟艱若及繡衣之下去因降絲綸而竝諭則雖老嬴癃疾莫不扶杖聽詔願少須臾無死冀復見樂歲者其必塡街溢巷咷者笑跛者躍先食而飽不纊而煖一道胥悅萬姓徯應特一轉移間耳非直爲從後懷保之大要抑或爲及今慰撫之一道孰不仰日月之明遍照陰崖之遠孰不沾雨露之澤均洽芽甲之枯者乎臣又竊伏念一隅旣擧三隅可反環東土八域之內亦難保其必無此弊若令盡革奢逸之習咸囿樂業之地則其將時和而歲豐家給而人足可以爲億萬年無疆治平之國矣周書所謂四方無虞一人以寧之休豈專美於古昔也哉伏惟聖明少垂察焉臣不避狂僭之誅敢進愚迷之見猥屑之極罪合萬殞云云答曰省疏具悉爾以疎逖之蹤陳此北路矯俗之策極爲可嘉苟無憂國愛君之誠豈能辦此原疏下廟堂使卽稟處兩司聯箚批原本未下答曰省箚具悉勿煩
정조 12년
戊申十月十九日辰時上御誠正閣同副承旨入侍時同副承旨南鶴聞假注書白慶楷記事官李相璜金祖淳以次進伏訖上曰左承旨入侍出榻敎賤臣承命出與左承旨李亨元偕入進伏上命書傳敎曰臺章中臺箚賜批之請言則是矣日前兩司聯箚批答自政院以勿煩頒布又命書傳敎曰有未署經臺諫云在外及未肅拜人員許遞前望單子入之待下批與行公諸臺牌招署經命退承史以次退出
정조 12년
戊申十月十九日酉時上御重熙堂左副承旨入侍時左副承旨趙衍德假注書白慶楷記事官李相璜金祖淳以次進伏訖上命書傳敎曰吏曹參判參議前望單子入之待下批待開門牌招開政命退承史以次退出
정조 12년
兼都承旨沈豐之坐左承旨李亨元坐右承旨李時秀坐直左副承旨趙衍德坐直右副承旨尹行元坐同副承旨南鶴聞坐注書金孝建病一員未差假注書李貞運藥院直白慶楷仕直事變假注書未差
정조 12년
李亨元啓曰事變假注書李羲觀身病猝重勢難察任今姑改差何如傳曰允
정조 12년
南鶴聞啓曰前掌令申匡堯初不入於掌令望而掌令未行入書入之際誤爲混書以至蒙點事甚未安當該銓堂推考何如傳曰允
정조 12년
傳于李時秀曰都承旨沈豐之爲先從重推考
정조 12년
傳于趙衍德曰近日臺諫前望點下中居中人竝蕩滌調用
정조 12년
傳于趙衍德曰發令多門列邑眩於擧行別星廚傳弊亦不些在前監賑御史下去時兼管市事評事則有先爲上來之例云今番亦依此爲之事令廟堂行會
정조 12년
傳于李時秀曰各道之創設馬兵都試今爲七年此蓋馬兵之役人皆厭避不可無別般勸奬兼欲因此興起無馬者有馬昔疲者今壯故耳近年見都試啓本南北兵營外所謂居首登科者非別將哨官則旗牌官也至於馬兵入格絶罕豈其將官將校則皆一才馬兵則皆下愚而然乎抑馬兵則果然疲劣不能操弓而然乎宜有一番申飭令廟堂措辭分付諸道今此飭令亦非將領則勿令入格之謂但勿若前日之偏多事分付
정조 12년
以吏曹參議徐鼎修牌不進罷職傳旨傳于南鶴聞曰只推
정조 12년
趙衍德啓曰正言尹悌東署經事命下矣今日政新除授臺諫竝待下批牌招以爲署經之地何如傳曰允
정조 12년
傳于趙衍德曰旣有指名無礙收用之敎而尙不檢擬司饔主簿見窠擬入諸道成冊姑未來到雖不處分而老人之事不可知文復職見窠亦以京中先抄出成冊中年歲登科落仕最多人擬入事分付
정조 12년
有政吏批判書未差參判李在學進參議徐鼎修牌不進左副承旨趙衍德進以宋載經爲吏曹判書啓曰新判書命招同參政事何如傳曰允又啓曰判書宋載經參議徐鼎修竝牌招不進小臣獨政未安何以爲之敢稟傳曰仍爲之以申思運爲大司諫權坪任希遠爲掌令鄭晩錫爲持平尹行晉爲獻納鄭來百爲正言李彦祐爲副校理李顯靖爲副修撰李義綱爲刑曹參議李敏輔爲戶曹參議申昕爲校書判校尹之鉉爲宗廟令宋徵一爲溫陵令趙慶遠爲章陵令申昔爲監察宋時淵爲繕工主簿李趾源爲掌苑別提李昌漢爲安岳郡守任靖周爲司饔主簿洪命馥爲奉常主簿
정조 12년
兵批判書李文源參判具㢞參議宋鍈病參知柳誼入直進右承旨李時秀進副護軍申匡堯權世規李級成德雨韓用龜李寬副司直鄭昌順洪秉纘奇彦鼎徐有成尹㬦李永穆李東稷李埦副司果趙錫晦郭龍濟沈鐮
정조 12년
以持平鄭晩錫牌不進罷職傳旨傳于趙衍德曰與在外人員許遞前望單子入之待下批牌招署經
정조 12년
兩司前望單子入之大司諫李獻慶掌令趙鼎耉獻納李魯述持平柳光澺落點
정조 12년
趙衍德啓曰御營大將李柱國時無職名令該曹口傳付軍職何如傳曰允
정조 12년
兵曹口傳政事副司直李柱國
정조 12년
以李敬一囚單子傳于李時秀曰保放
정조 12년
大司憲金載順啓曰臣姿性駑下言議巽懦本不合於淸朝耳目之任況以罪累深重志氣摧頹臺端一步便成鐵限而向來特點曲荷湔拂之洪造繼以誨責諄勤霜露皆敎跼天蹐地冒沒叩謝畢竟聯籲之擧致速截嚴之敎職是風憲罪著亂法至今追思惶愧欲死忽於周衛直中伏奉復授之恩旨廉防難壞公議可畏冒犯違傲恭竢大何聖度天大不賜譴罰深夜再召義不敢逡巡雖不得不章皇出膺而自孽難贖餘愧尙切以何顔面晏然仍冒於臺次乎請命遞斥臣職答曰勿辭亦勿退待
정조 12년
南鶴聞以文禧廟營建廳言啓曰本廳堂上戶曹判書臣徐有隣與郞廳戶曹正郞臣鄭東敎進詣本廟奉審則廟內外俱無頉處之意敢啓傳曰知道
정조 12년
李亨元以兵曹言啓曰今十月二十一日武臣賓廳講書日次而內外中日旣已停止不得爲之之意敢啓傳曰知道
정조 12년
南鶴聞以均役廳言啓曰本廳役人等牌金漢興逋欠錢一萬五千三百九十四兩零今纔畢捧之意敢啓傳曰知道
정조 12년
李亨元以訓鍊都監言啓曰本局別將李潤禧身病甚重勢難察任改差何如傳曰允
정조 12년
戊申十月二十日辰時上御重熙堂左副承旨入侍時左副承旨趙衍德記事官金孝建尹行任金祖淳以次進伏訖上曰戶判入侍賤臣承命出與戶曹判書徐有隣偕入進伏上曰方物封裹紫紬黃細布改色者品亦不好此後申飭該司俾無如前之弊爲可有隣曰年年申飭而每每如此可悶矣命書傳敎曰政官更爲牌招又命書傳敎曰今因言端聞之平康年前燼餘穀中下等名雖分給無異灰土云且聞本邑年事旣未登穰則此時督微其勢末由特爲蕩減事卽爲分付俾無催科時相混之弊事亦爲嚴飭命退承史以次退出
정조 12년
戊申十月二十日申時上御重熙堂坐直承旨入侍時右承旨李時秀假注書白慶楷記事官李相璜金祖淳以次進伏訖上命書傳敎曰前大將李柱國敍用復授御將之任牌招傳授命召命退承史以次退出
정조 12년
兼都承旨沈豐之藥院直左承旨李亨元坐直右承旨李時秀緣故出左副承旨趙衍德坐右副承旨尹行元坐同副承旨南鶴聞坐直注書金孝建病一員未差假注書李貞運藥院直白慶楷仕直事變假注書未差
정조 12년
傳于南鶴聞曰三使臣留待
정조 12년
傳于南鶴聞曰三使臣入侍參班大臣同爲入侍
정조 12년
傳于南鶴聞曰近因諸道成冊鱗次入啓先見海西冊子殷栗金國熙旣經實職年爲八十一而以堂下懸錄者極爲可訝每歲首以朝官年八十以上啓聞加資自是定式則昨今年何故不爲擧論致此遺漏乎地方官不可無飭其委折卽令該曹査問該道使之査實狀聞老職加資仍令今日政下批
정조 12년
傳于南鶴聞曰兵曹判書批下牌招參政
정조 12년
南鶴聞啓曰吏曹判書宋載經牌不進推考傳旨今方捧入而開政命下之後如是違召不卽擧行事甚未安更卽牌招何如傳曰允
정조 12년
南鶴聞啓曰吏曹判書宋載經再牌不進推考傳旨今方捧入而開政命下之後連事違召不卽擧行誠極未安所當更請牌招而係是一日三牌何以爲之敢稟傳曰更爲牌招
정조 12년
南鶴聞啓曰吏曹判書宋載經三牌不進推考傳旨今方捧入而開政命下之後屢違召命不卽擧行事體所在極涉未安所當更請牌招而係是一日四牌何以爲之敢稟傳曰無端違牌此何道理此傳旨勿施仍以前牌催促斯速開政
정조 12년
以副校理李益運牌不進罷職傳旨傳于南鶴聞曰只推更爲牌招
정조 12년
以黃海監司狀啓甕津長連編配罪人金汝凡史弘曄逃躱事傳于南鶴聞曰現納守令勿論其中閫帥不可全然勿論推考竝嚴飭跟捕使之限內捉納兼官等竝令捉納過限一體論罪前官事依狀請施行事回諭
정조 12년
掌令任希遠啓曰臣姿性庸愚言議巽軟本不合於淸朝耳目之任而臣之向叨是職也適會北苑齋宿之時流來謬規未免因襲朝而呈告午卽出齋矣及其有呈告人員許遞傳敎則臣之職名自在應遞之科而政院不捧現告又緣門鑰之已下無由周旋不獲已進參於翌曉陪班仍呈避辭見却喉院伈泄而退繼値太廟動駕之日不敢言私義分是懼冒沒隨參於侍臣之班去就之郞當臣自知之果致人言聲罪狼藉至有請罷之擧臣實自取尙誰尤哉滿心惶恧若無所容乃者恩敍未幾除旨又下署經有命天牌儼臨臣含恩畏義雖不得不章皇出肅而舊愆方訟餘愧尙在豈敢爲因仍蹲冒之計而昨緣夜深今始來避所失尤大以此情踪其何可一刻晏然於臺次乎請命遞斥臣職答曰勿辭亦勿退待